cyanic-selkie/wikianc huggingface dataset:
প্রাগৈতিহাসিক শিল্পকলা
মধ্য প্রস্তর যুগ
পূর্ববর্তী নব্য প্রাচীন প্রস্তরযুগ এবং পরবর্তী নব্যপ্রস্তরযুগের তুলনায়, মধ্য প্রস্তর যুগের খুব বেশি শিল্প পাওয়া যায়নি। ইবেরিয়ান ভূমধ্যসাগরীয় অববাহিকার শিলা শিল্প, যা সম্ভবত নব্য প্রাচীন প্রস্তরযুগ থেকে শুরু হয়ে এসেছে, একটি বহুবিস্তৃত ঘটনা। এগুলি নব্য প্রাচীন প্রস্তরযুগের গুহা-চিত্রগুলির তুলনায় অনেক কম পরিচিত, যার সঙ্গে এগুলির আকর্ষক বৈপরীত্য আছে। জায়গাগুলি এখন বেশিরভাগ পাহাড়ের খাড়াইতে খোলা হাওয়ায় পড়ে আছে, এবং বিষয়গুলি এখানে বেশিরভাগ পশুর বদলে মানুষ, যারা ছোট কাঠামোযুক্ত এবং বড় দলে বিন্যস্ত; রোকা দেলস মোরোস এ ৪৫ জনের চিত্র রয়েছে। এরা পোশাক পরে রয়েছে, এবং নাচ, লড়াই, শিকার এবং খাবার সংগ্রহের দৃশ্য দেখানো হয়েছে। চিত্রগুলি প্রাচীন প্রস্তরযুগের শিল্পের প্রাণীদের তুলনায় অনেক ছোট, এবং অনেক বেশি পরিকল্পনা অনুযায়ী চিত্রিত, যদিও এগুলি প্রায়ই উৎসাহী ভঙ্গিতে দেখা গেছে।  কয়েকটি ছোট খোদাই করা লকেট যেগুলিতে ঝোলানোর জন্য ছিদ্র করা আছে এবং সাধারণ খোদাই করে নকশা করা আছে। এগুলির কিছু পাওয়া গেছে উত্তর ইউরোপ থেকে, যেগুলি অ্যাম্বারের তৈরী, এবং একটি পাওয়া গেছে ব্রিটেনের  স্টার কার থেকে, যেটি শেল এর তৈরী।
উরাল পর্বতমালার শিলা শিল্পে প্রাচীন প্রস্তর যুগের পরেও একই রকম পরিবর্তন দেখা গেছে, এবং কাঠের শিগির প্রতিমাটি ভাস্কর্যের জন্য খুব সাধারণ উপাদান হলেও এতদিন পরে একে অক্ষত পাওয়া খুব বিরল ঘটনা। এটি জ্যামিতিক মোটিফ দিয়ে খচিত লার্চ এর তক্তা, কিন্তু শীর্ষে একটি মানব মাথা আছে। এখন টুকরো হয়েছে বটে, এটি তৈরির সময় সম্ভবত ৫ মিটার লম্বা ছিল।
নব্যপ্রস্তরযুগ
মধ্য ইউরোপে, অনেক নব্যপ্রস্তরযুগ সভ্যতা, যেমন লিনিয়ারব্যান্ডকেরামিক, লেঙ্গিয়েল এবং ভিনকা ,সভ্যতার মানুষ মহিলা (খুব কমই পুরুষ)এবং প্রাণী মূর্তি তৈরী করত, যেগুলি ছিল তাদের শিল্প। এছাড়া তারা তাদের মৃৎশিল্পকে পুঙ্ক্ষানুপুঙ্ক্ষরূপে সাজাতো, যেমন, জেলিসভেক এবং লেঙ্গিয়েল শৈলীতে অঙ্কন করত।
নব্যপ্রস্তরযুগের মেগালিথিক (অর্থাৎ বড় পাথর) স্মৃতিস্তম্ভগুলি মাল্টা থেকে পর্তুগাল, ফ্রান্স হয়ে দক্ষিণে এবং দক্ষিণ ইংল্যান্ড জুড়ে ওয়েলস এবং আয়ারল্যান্ডের বেশিরভাগ অংশে পাওয়া গেছে। এছাড়াও এগুলি উত্তর জার্মানি এবং পোল্যান্ডের পাশাপাশি মিশরের সাহারা মরুভূমি (নাতা প্লায়া এবং অন্যান্য স্থানে) পাওয়া গেছে। সমস্ত মন্দিরের মধ্যে সর্বাধিক সংরক্ষিত এবং প্রাচীনতম স্থায়ী কাঠামো হল মাল্টার মেগালিথিক মন্দির। এগুলি শুরু হয়েছিল খ্রিস্টপূর্ব ৫ম সহস্রাব্দে, যদিও কিছু লেখক মনে করেছেন এর শুরু মধ্য প্রস্তর যুগে। অন্যতম একটি প্রাগৈতিহাসিক স্থান হল স্টোনহেঞ্জ, যেটি স্টোনহেঞ্জ বিশ্ব ঐতিহ্য স্থান এর মধ্যে পড়ে। এখানে প্রচুর স্মৃতিস্তম্ভ এবং প্রত্নতাত্ত্বিক অঞ্চল রয়েছে। পশ্চিম এবং উত্তর ইউরোপের বেশিরভাগ অঞ্চলে, বিশেষত ফ্রান্সের কার্নাকে স্মৃতিস্তম্ভগুলি পাওয়া গেছে। আয়ারল্যান্ডের নিউগ্রাঞ্জে অবস্থিত বৃহ্ৎ সমাধিটি খ্রিস্টপূর্ব ৩২০০ অব্দের। এর প্রবেশপথে একটি বিশাল পাথর আছে, যেটি জটিল সর্পিল নকশা দ্বারা খোদাই করা। কাছাকাছি নোথেরর ঢিবিতে বিশালাকার সমতল পাথর রয়েছে যার উলম্ব দিকের চারপাশে নকশা খোদাই করা রয়েছে। এর অর্থ মনে করা হয়েছে স্থানীয় উপত্যকার চিত্র বা চাঁদের প্রাচীনতম চিত্র বা এমন কিছু। এই স্মৃতিসৌধগুলির মধ্যে অনেকগুলি ছিল মেগালিথিক সমাধি, এবং প্রত্নতাত্ত্বিকরা অনুমান করেন যে বেশিরভাগের ধর্মীয় তাৎপর্য রয়েছে। নোথে পশ্চিম ইউরোপে সমস্ত মেগালিথিক শিল্পের প্রায় এক তৃতীয়াংশ পাওয়া গেছে।
মধ্য আল্পস এ, ক্যামুনি প্রায় ৩৫,০০০ পেট্রোগ্লাইফ তৈরি করেছিল: ভালকামোনিকার শিলা চিত্র দেখুন।
ব্রোঞ্জ যুগ
খ্রিস্টপূর্ব তৃতীয় সহস্রাব্দের সময়ে, ইউরোপে ব্রোঞ্জ যুগ শুরু হয়েছিল। এর ফলে শিল্পের জন্য একটি একটি নতুন মাধ্যম চলে এল। ব্রোঞ্জ সরঞ্জামগুলিতে দক্ষতা বৃদ্ধির ফলে উৎপাদনশীলতা বৃদ্ধি পেল, এর ফলে জিনিসপত্র উদ্বৃত্ত হতে শুরু করল— এটি ছিল এক শ্রেণির কারিগর তৈরির প্রথম ধাপ। সমাজের সম্পদ বৃদ্ধি পাওয়ার কারণে, বিলাসবহুল পণ্য তৈরি করা শুরু হল, বিশেষ করে অলঙ্কৃত অস্ত্রশস্ত্র। উদাহরণগুলির মধ্যে আছে আনুষ্ঠানিকভাবে ব্যবহারের জন্য ব্রোঞ্জের শিরস্ত্রান, কুড়ালের অলঙ্কৃত বাঁট এবং তলোয়ার। এছাড়াও ছিল শিঙা এবং ব্যবহারিক উদ্দেশ্য ছাড়াই অন্যান্য আনুষ্ঠানিক সামগ্রী যেমন- অতিরিক্ত বড় অক্সবোরো ডার্ক (এক ধরনের অস্ত্র)। বিশেষ সামগ্রী সোনা দিয়ে তৈরি করা হত; পশ্চিম এবং মধ্য ইউরোপে লৌহ যুগের সামগ্রীর চেয়ে অনেক বেশি সোনার বস্তু পাওয়া গেছে। অনেক রহস্যময় এবং আজব জিনিস যেমন, লুনুলা (একটি আইরিশ বিশেষত্ব), মোল্ড কেপ এবং সোনালী টুপি পাওয়া গেছে। মধ্য ইউরোপের মৃৎশিল্পগুলি বিস্তৃত আকারের এবং অলংকৃত ছিল। ধর্মীয় আচারের দৃশ্যগুলি দেখিয়ে বিভিন্ন অঞ্চলে শিলা শিল্পের সন্ধান পাওয়া গেছে, উদাহরণস্বরূপ বোহুস্লান, সুইডেন এবং উত্তর ইতালির ভালকামোনিকা। ভূমধ্যসাগর অঞ্চলে, মিনোয়ান সভ্যতা অত্যন্ত উন্নত ছিল, সেখানে প্রাসাদে খনন করে ফ্রেসকো পাওয়া গেছে। সমসাময়িক প্রাচীন মিশরীয় শিল্প এবং অন্যান্য উন্নত এশিয়া আফ্রিকার সংস্কৃতিগুলিকে আর "প্রাগৈতিহাসিক" হিসাবে গণ্য করা যায় না।
লৌহ যুগ
লৌহ যুগে নৃতাত্ত্বিক ভাস্কর্যগুলির বিকাশ দেখা গেছিল, যেমন হির্সলান্ডেনের যোদ্ধা, এবং জার্মানির গ্লবার্গের মূর্তি। আয়রন যুগের প্রথম দিকের হলস্ট্যাট শিল্পীরা জ্যামিতিক, বিমূর্ত নকশাকে পছন্দ করত, তারা সম্ভবত ধ্রুপদী বিশ্বের সাথে বাণিজ্য সংযোগ দ্বারা প্রভাবিত হয়েছিল। রাইন উপত্যকার একটি কেন্দ্র থেকে, লৌহ যুগের শেষ দিকে, ইউরোপে আরও বিস্তৃত ও বক্ররেখার লা টেন শৈলী বিকশিত হয়েছিল, তবে শীঘ্রই এটি সমগ্র মহাদেশে ছড়িয়ে পড়ে। সমৃদ্ধ নেতা শ্রেণির লোকেরা জাঁকজমক এবং শাস্ত্রীয় প্রভাবগুলিকে উৎসাহিত করেছিল বলে মনে করা হয়, যেমন, ব্রোঞ্জের পানীয় পাত্রগুলি ওয়াইন পান করার জন্য একটি নতুন কায়দার প্রমাণ দেয়। সামাজিক খাওয়া-দাওয়া সেল্টিক সমাজ এবং সংস্কৃতির একটি গুরুত্বপূর্ণ অঙ্গ ছিল এবং তাদের শিল্পের বেশিরভাগই প্রায়শই থালা, ছুরি, কড়াই এবং পেয়ালার মাধ্যমে প্রকাশ পেত। ঘোড়ার পরিধান এবং অস্ত্রশস্ত্রকেও সাজানো হত। ধর্মীয় এবং প্রাকৃতিক বিষয়ের পাশাপাশি পৌরাণিক প্রাণীগুলিকে সাধারণ মোটিফ করা হত এবং তাদের চিত্রাঙ্কনটি প্রাকৃতিক এবং শৈলীকৃতির মিশ্রণে করা হত। মেগালিথিক শিল্পের চর্চাও মাঝে মাঝে করা হত, উদাহরণের মধ্যে রয়েছে আধুনিক ফ্রান্সের এন্টারেমন্টে অভয়ারণ্যের খোদাই করা চুনাপাথরের স্তম্ভগুলি। ব্যক্তিগত সাজসজ্জার মধ্যে ছিল টর্ক কন্ঠহার, আবার মুদ্রার প্রবর্তন শৈল্পিক প্রকাশের জন্য আরও একটি সুযোগ এনে দিয়েছিল। এই সময়ের মুদ্রাগুলি গ্রীক এবং রোমান প্রকার থেকে আহরণ করা, তবে এগুলিতে আরও সমৃদ্ধ সেল্টিক শৈলী দেখা যায়।
খ্রিস্টপূর্ব চতুর্থ শতাব্দীর শেষের দিকে রাইনল্যান্ডের বিখ্যাত ওয়াল্ডালজেশিম রথ সমাধি, ব্রোঞ্জের বোতল এবং রিপুসে শৈলী দ্বারা মানব আকৃতি সহ ব্রোঞ্জের ফলক লা টেন শিল্পের অনেক সূক্ষ্ম উদাহরণ উপস্থাপন করেছে। অনেক কাজের মধ্যে ঢেউ খেলানো জৈব শৈলী ছিল, যদিও এগুলি প্রকৃতির গাছপালার আকর্ষের নিদর্শন থেকে প্রাপ্ত।
পশ্চিম ইউরোপের বেশিরভাগ ক্ষেত্রে এই শৈল্পিক উপাদানগুলি রোমান উপনিবেশগুলির শিল্প ও স্থাপত্যে বেঁচে আছে বলা যায়। বিশেষত ব্রিটেন এবং আয়ারল্যান্ডে রোমান সময়কালের একটি স্থায়ী ধারাবাহিকতা রয়েছে, ৬ষ্ঠ শতাব্দী থেকে সেল্টিক মোটিফগুলি খ্রিস্টীয় ইনসুলার শিল্পের মধ্য দিয়ে পুনরায় নতুন শক্তিতে উদ্ভূত হয়।
পরিশীলিত এট্রুস্কান সংস্কৃতি গ্রীক প্রভাব নিয়ে নবম থেকে দ্বিতীয় শতাব্দী অবধি বিকশিত হয়েছিল, অবশেষে রোমানরা তাদের শেষ করে। এই সময়ের শেষ থেকে তাদের লেখার বিকাশ ঘটেছিল, তবে প্রথমদিকের এট্রুস্কান আর্টকে প্রাগৈতিহাসিক বলা যেতে পারে।
আফ্রিকা
প্রাচীন মিশর এই নিবন্ধের আওতায় পড়েনা; বিশেষত সুদান এর সাথে এর ঘনিষ্ঠ সম্পর্ক ছিল, এই সময়ের মধ্যে নুবিয়া নামে পরিচিত, যেখানে খ্রিস্টপূর্ব ৪ র্থ সহস্রাব্দ থেকে উন্নত সংস্কৃতি ছিল, যেমন "এ-বিভাগ", "সি-বিভাগ", এবং কুশ রাজত্ব।
আফ্রিকার দক্ষিণ অংশ
সেপ্টেম্বর ২০১৮এ, বিজ্ঞানীরা মানুষের প্রাচীনতম অঙ্কন আবিষ্কারের কথা জানিয়েছেন, যা আনুমানিক ৭৩,০০০ বছরের পুরানো। ৪৩,০০০ বছরের পুরানো নিদর্শনগুলি এর আগে পাওয়া প্রাচীনতম মানব অঙ্কন মনে করা হত, এটি তার অনেক আগেকার। এটি কেপটাউন থেকে ৩০০ কিলোমিটার (১৮৬ মাইল) দূরে ব্লম্বোস গুহায় আবিষ্কার হয়েছিল। হাজার হাজার বছর আগে এখানে শিকারীদের অস্থায়ী বাড়ি ছিল। জিম্বাবুয়ের মাতোবো ন্যাশনাল পার্ক এর আশেপাশে এই অঞ্চলে একটি গুরুত্বপূর্ণ শিলাচিত্র রয়েছে যা খ্রিস্টপূর্ব ৬০০০ থেকে ৫০০ খ্রিষ্টাব্দের মধ্যে করা।
উল্লেখযোগ্য স্যান শিলা চিত্র পালালা নদীর ওপরদিকে ওয়াটারবার্গ অঞ্চলে এবং দক্ষিণ আফ্রিকার ডারকেনসবার্গের আশেপাশে বিদ্যমান, যার কয়েকটি খ্রিস্টপূর্ব ৮০০০ অব্দের বলে মনে করা হয়। এই চিত্রগুলি খুব স্পষ্ট এবং বিভিন্ন ধরনের মানুষ এবং বন্যপ্রাণের মোটিফ চিত্রিত করা আছে, বেশি দেখা গেছে হরিণচিত্র। এই অঞ্চলে শিলাচিত্রের মোটামুটি ধারাবাহিক ইতিহাস রয়েছে বলে মনে হয়; কিছু শিল্প স্পষ্টভাবে ঊনবিংশ শতকের। এর মধ্যে অশ্বচালক সহ ঘোড়ার চিত্র রয়েছে, যা ১৮২০ সাল পর্যন্ত এই অঞ্চলে পরিচিত ছিল না।
নামিবিয়ার অ্যাপোলো ১১ গুহ সমূহ ছাড়াও ট্যুইফেলফোনটাইন এর কাছে স্যান শিলা চিত্রের একটি উল্লেখযোগ্য বিন্যাস রয়েছে। এই কাজটি কয়েক হাজার বছরের পুরানো, এবং এই অঞ্চলে মেষপালক উপজাতির আগমনের সাথে এগুলি শেষ হয়ে যায়।
আফ্রিকার অন্তরীপ (হর্ন অফ আফ্রিকা)
লাস গিল উত্তর-পশ্চিম সোমালিয়ার গুহা সমষ্টি এবং একটি গুহা আশ্রয়। শিলা শিল্পের জন্য বিখ্যাত, গুহাগুলি হার্জিসার উপকণ্ঠে একটি গ্রামাঞ্চলে অবস্থিত। এগুলিতে আফ্রিকার অন্তরীপের প্রাচীনতম কয়েকটি গুহা চিত্র রয়েছে, অনেকগুলির মধ্যে বেশকিছু যাযাবর দৃশ্য চিত্রিত আছে। লাস গিলের শিলা শিল্পটি ৯,০০০ - ৮,০০০ এবং ৩,০০০ খ্রিস্টপূর্বাব্দ সময়ের বলে অনুমান করা হয়। ২০০৮ সালে, প্রত্নতাত্ত্বিকেরা সোমালিয়ার উত্তরের ধামালিন অঞ্চলে গুহা চিত্রগুলি আবিষ্কার করার ঘোষণা করেন, গবেষকরা বলেন যে, ঘোড়ার পিঠে শিকারীর প্রাথমিকতম চিত্রগুলির মধ্যে একটি এখানে রয়েছে। শিলা শিল্পটি ইথিওপীয়-আরবীয় শৈলীতে, খ্রিস্টপূর্ব ১০০০ থেকে ৩০০০ অব্দের মধ্যে করা হয়েছিল।
অন্তরীপ অঞ্চলের অন্যান্য প্রাগৈতিহাসিক শিল্পের মধ্যে রয়েছে পাথরের মেগালিথ এবং খোদাই, যার মধ্যে কয়েকটি ৩,৫০০ বছরের পুরানো। ইথিওপিয়ার দিলো শহরে একটি টিলা রয়েছে যা পাথরের স্টিলী দিয়ে ঢাকা। এটি দক্ষিণ ইথিওপিয়ায় ঐতিহাসিক কালের বেশ কয়েকটি স্থানের মধ্যে একটি (১০ম-১৪শ শতাব্দী)।
সাহারান আফ্রিকা
এই অঞ্চলের প্রথম দিকের শিল্প পাঁচটি সময়ের মধ্যে বিভক্ত হয়েছে: বুবালাস আমলের সেরা কাজগুলি সাহারা জুড়ে ছড়িয়ে আছে, কেন্দ্রীয় উচ্চভূমিতে প্রাকৃতিকভাবে দেখানো প্রাণীজগত খোদাই করা আছে। রাউন্ড হেড সময়কালে বেশি দেখা গেছে কিছু আশ্চর্যজনক আকারের মানব এবং কয়েকটি প্রাণীর চিত্র, এর থেকে মনে হয় শিল্পীরা যাযাবর ছিল এই কাজগুলি মূলত তাসেলি এন'আজির এবং ট্যাডরাট অ্যাকাকাস এর মধ্যে সীমাবদ্ধ। এই সময়কালের শেষের দিকে, গৃহপালিত প্রাণীদের চিত্র, পাশাপাশি আলংকারিক পোশাক এবং শির সজ্জাগুলি দেখা গেছে। যাজাবরকালীন সময়ে ঘরোয়া দৃশ্যে বেশি মনোযোগী শিল্প দেখা গেছে, এর মধ্যে ছিল নাচ ও জমায়েতের দৃশ্য। ক্রমশ শিল্পকর্মের গুণমান হ্রাস পেয়েছে, এবং দেহকাঠামো আরও সরল হয়ে উঠেছে।
অশ্ব সময়কাল পূর্ব সাহারায় শুরু হয়ে পশ্চিম দিকে ছড়িয়ে পড়ে। এই সময়কালের চিত্রগুলির মধ্যে ঘোড়া, রথ এবং ধাতব অস্ত্র সহ যোদ্ধাদের চিত্র এবং খোদাই করা ছিল, যদিও সেখানে জিরাফের মতো বন্যজীবনের চিত্রও ছিল। মানুষদের সাধারণত শৈলীকৃত উপায়ে চিত্রিত হত। রথের কিছু শিল্প প্রাচীন মিশরের মন্দিরের খোদাইয়ের সাথে সাদৃশ্যপূর্ণ। মাঝে মাঝে, শিল্প ফলকগুলির সাথে টিফিনাগ লিপি থাকত, যা এখনও বার্বা‌র জাতি এবং টুয়ারেগ ব্যবহার করে; তবে, আধুনিক তুয়ারেগ সাধারণত এই শিলালিপিগুলি পড়তে অক্ষম। উটের সময়কালে খোদাই এবং আঁকা দেখা গেছে, যাতে উটের প্রাধান্য ছিল, তবে তরোয়ালযুক্ত মানুষ এবং পরে বন্দুকও অন্তর্ভুক্ত হয়েছে; এই সময়ের শিল্প তুলনামূলকভাবে অপরিপক্ক।
উত্তর আমেরিকা
লিথিক পর্যায়ে, আমেরিকার প্রাচীনতম শিল্পটি হ'ল ভেরো সৈকতের অস্থি, সম্ভবত একটি ম্যামথের অস্থি, চলমান ম্যামথের মূর্তি খোদাই করা, ১১,০০০ খ্রিস্টপূর্বাব্দের। আমেরিকা যুক্তরাষ্ট্রের প্রাচীনতম চিত্রিত বস্তু হ'ল কুপার বাইসন করোটি খ্রিস্টপূর্ব ১০,৯০০-১০,২০০ অব্দের।
মেসোআমেরিকা
প্রাচীন ওলমেক "পাখি পাত্র" এবং বাটি, উভয়েই সিরামিক এবং প্রায় ১০০০ খ্রিস্টপূর্বাব্দের, পাশাপাশি অন্যান্য সিরামিক দ্রব্য ভাঁটিতে উৎপাদিত হয়েছিল, প্রায় ৯০০ ডিগ্রি সেলসিয়াসের বেশি সহ্য করতে সক্ষম। এ জাতীয় উচ্চ তাপমাত্রা সহনকারী একমাত্র অন্যান্য প্রাগৈতিহাসিক সংস্কৃতি হল প্রাচীন মিশরের।
অনেকগুলি ওলমেক শিল্প অত্যন্ত শৈল্পিক এবং শিল্পকর্মগুলি ধর্মীয় অর্থের প্রতিফলনকারী মূর্র্তিশিল্প ব্যবহার করে। কিছু ওলমেক শিল্প অবশ্য আশ্চর্যজনকভাবেস্বাভাবিক, যথার্থভাবে মানব শারীরবৃত্ত প্রদর্শন করে, সম্ভবত সেরা মায়া ধ্রুপদী-যুগের কলা দ্বারা প্রাক কলম্বীয় জগতের সমান। ওলমেক শিল্প-রূপগুলি স্মৃতিসৌধের ভাস্কর্য এবং ছোট জেড খোদাইয়ের উপর জোর দিয়েছিল। সাধারণ বিষয় হিসেবে খুঁজে পাওয়া গেছে ঐশ্বরিক রূপে চিতাবাঘের উপস্থাপনা। ওলমেক মূর্তি গুলি ঐ সময়কালে প্রচুর পরিমাণে পাওয়া যেত।
দক্ষিণ আমেরিকা
দক্ষিণ আমেরিকার লিথিক যুগের শিল্পের মধ্যে মন্টি আলেগ্রে সংস্কৃতির শিলা চিত্রগুলি কেভার্না দা পেদ্রা পিন্টাদাতে রয়েছে, এগুলি খ্রিস্টপূর্ব ৯২৫০-৮৫৫০ সময়ের। পেরুর গিটারেরো গুহাতে দক্ষিণ আমেরিকার প্রাচীনতম বস্ত্র রয়েছে, যা খ্রিস্টপূর্ব ৮০০০ অব্দের।
লিথিক এবং প্রাক-সিরামিক সময়কাল
পেরুর একটি সমৃদ্ধ সাংস্কৃতিক ইতিহাস আছে, যা মধ্য আন্দিজের একটি অঞ্চল সহ ইকুয়েডর থেকে উত্তর চিলি পর্যন্ত প্রসারিত, প্রায় ১০,০০০ খ্রিস্টপূর্বাব্দে এখানে মানুষের বাসের প্রমাণ পাওয়া গেছে। ১৮৫০ খ্রিস্টপূর্বাব্দে এই অঞ্চলে সিরামিকের উত্থানের আগে, এখানে গুহা চিত্রকর্ম এবং পুঁতি পাওয়া গেছে। এর মধ্যে শিলা চিত্রগুলি রয়েছে যা টোকোপালা গুহাগুলিতে রয়েছে, তা খ্রিস্টপূর্ব ৯৫০০ অব্দের মনে করা হয়, যদিও তা নিয়ে বিতর্ক রয়েছে। পেরুতে সমাধিসৌধের জায়গাগুলিতে, যেমন টেলার্মাচায় খ্রিস্টপূর্ব ৮৬০০-৭২০০০ সময়ের সমাধিস্থানে লাল গিরিমাটি ও পুঁতির গলার হারের সাথে নিয়ম পালন করে সমাধি দানের প্রমাণ রয়েছে।
পেরুতে দেখা যায় এমন প্রাচীনতম সিরামিকগুলি হয়তো ভালিদিভিয়া অঞ্চল থেকে নিয়ে আসা হয়েছিল; আদিবাসী মৃৎশিল্পের উৎপাদন প্রায় নিশ্চিতভাবেই খ্রিস্টপূর্ব ১৮০০ সালে কোতোশএর উচ্চভূমিতে এসেছিল, এবং লা ফ্লোরিডার উপকূলে ১৭০০ খ্রিস্টপূর্বাব্দে এসেছিল। পুরানো কলাবাশ লৌকিক পাত্রগুলি, যেগুলি পুড়িয়ে মানুষের মুখের ছাপ দেওয়া হয়েছিল, সেগুলি হুয়াকা প্রিতায় পাওয়া গেছে, সেগুলি আনুমানিক ২৫০০-২০০০ খ্রিস্টপূর্বাব্দের। হুয়াকা প্রীতায় মোচড়ান উদ্ভিদ তন্তুগুলি থেকে তৈরি কিছু প্রাথমিক নকশাকৃত এবং রঙ্গিন বস্ত্রও ছিল।
প্রাথমিক সময়কাল এবং প্রথম হরাইজন
সেন্ট্রাল আন্দিয়ান সংস্কৃতির প্রাথমিক সময়কাল প্রায় ১৮০০ খ্রিস্টপূর্ব থেকে ৯০০ খ্রিস্টপূর্ব পর্যন্ত স্থায়ী ছিল। হুয়াকা প্রীতাতে পাওয়া এই সময়ের বস্ত্রগুলি বেশ জটিল ছিল, এর মধ্যে কাঁকড়ার চিত্র ছিল, যাদের নখ সাপে রূপান্তরিত হয় এবং ছিল দুই-মাথাযুক্ত পাখি। এই চিত্রগুলির অনেকাংশে দৃষ্টিভ্রমের মতই, যেখানে কোন চিত্রের আধিপত্য রয়েছে তা সেই অংশের উপর নির্ভর করে যে অংশ দেখার জন্য দর্শক পছন্দ করেছে। এই সময়ের অন্যান্য বহনযোগ্য কাজের মধ্যে রয়েছে সজ্জিত আয়না, হাড় এবং শেল গহনা এবং না পোড়ানো মাটির মহিলা প্রতিকৃতি। কোটোশ, এল পারিসো, পেরু, এবং লা গালগাদা (প্রত্নতাত্ত্বিক সাইট)র মতো স্থানে ১০ লক্ষ টনেরও বেশি ভারি পাথর বহন করতে হবে, এমন কাজের সন্ধান পাওয়া গেছে। আন্দিয়ান পার্বত্য অঞ্চলের কোটোশ, বিশেষত আড়াআড়ি বাহুর মন্দির অঞ্চল হিসাবে খ্যাত, সেখানে আড়াআড়ি বাহুর দুটি ভাস্কর্য রয়েছে, তার একজোড়া পুরুষের, এবং একজোড়া মহিলার।  এছাড়াও দক্ষিণ আমেরিকার বৃহত্তম আনুষ্ঠানিক অঞ্চলগুলির মধ্যে অন্যতম দ্রষ্টব্য স্থান সেচিন অল্টো।  বিশেষত পার্বত্য অঞ্চলের স্থাপত্য ও শিল্পকলা চাভিন সংস্কৃতির উত্থানের ভিত্তি তৈরি করেছিল।
চাভিন সংস্কৃতির পরবর্তী পর্যায়টি মূলত চাভিন দে হুয়ন্তার অঞ্চলে খ্রিস্টপূর্ব ৫০০ অব্দে উল্লেখযোগ্য স্থাপত্য বিস্তার কে ঘিরে, এর সঙ্গে ছিল শৈলীগত কিছু পরিবর্তন। অন্যান্য পরিবর্তনগুলির মধ্যে, এই সম্প্রসারণের মধ্যে ছিল, চল্লিশের বেশি বৃহৎ পাথরের মাথা, যার পুনর্গঠিত অবস্থানগুলি মানব থেকে অতিপ্রাকৃত প্রাণীর দর্শনীয় রূপান্তরকে দেখিয়েছে। এই সময় থেকে ঐ অঞ্চলের অন্যান্য শিল্পের বেশিরভাগ অংশে এমন অতিপ্রাকৃত চিত্র রয়েছে। এই সময়ের বহনযোগ্য শিল্পের মধ্যে ধাতুর মিশ্রণ এবং ঝালাই সহ পরিশীলিত ধাতব কাজ অন্তর্ভুক্ত ছিল। কারওয়ার মতো অঞ্চলে পাওয়া কাপড়ে চাভিনের সাংস্কৃতিক প্রভাবগুলি পরিষ্কারভাবে চিত্রিত করে।
মধ্যবর্তী সময়কালের প্রথমদিক
প্রাথমিক মধ্যবর্তী সময়কাল প্রায় ২০০ খ্রিস্টপূর্ব থেকে ৬০০ খ্রিষ্টাব্দ অবধি ছিল। প্রথম হরাইজনের শেষের দিকে, চাভিন সংস্কৃতি হ্রাস পেতে থাকে, এবং অন্যান্য সংস্কৃতি, প্রধানত উপকূলীয় অঞ্চলে, বিকাশ পেতে শুরু করে। এর মধ্যে প্রাচীনতমটি ছিল পারাকাস সংস্কৃতি, কেন্দ্রীয় পেরুর পারাকাস উপদ্বীপ কেন্দ্রিক। ৬০০ খ্রিস্টপূর্ব থেকে ১৭৫ খ্রিস্টপূর্বাব্দ অবধি সক্রিয় থেকে, তাদের প্রথম দিকের কাজে স্পষ্টভাবে চাভিন প্রভাব দেখা গেছে, তবে স্থানীয়ভাবে স্বতন্ত্র শৈলী এবং কৌশলের বিকাশ হয়েছিল। এই সময়টিকে প্রযুক্তিগত এবং সময়সাপেক্ষ বিশদ কাজ, রঙিন, এবং প্রচুর দৃশ্যগত উপাদান দ্বারা চিহ্নিত করা হয়েছে। স্বতন্ত্র প্রযুক্তিগত পার্থক্যের মধ্যে আগুনে পোড়ানোর পরে মাটির সামগ্রীর উপর চিত্র অঙ্কন করা হয়েছে, এবং বস্ত্রের উপর সূচিকর্ম করা হয়েছে। এখানে উল্লেখ্য, একটি আবরণ  পাওয়া গেছে যা প্রশিক্ষণের উদ্দেশ্যেই ব্যবহৃত হত; কোন দক্ষ শিল্পী এতে বুনন কার্য সম্পন্ন করেছিল, কম প্রযুক্তিগতভাবে দক্ষ প্রশিক্ষণার্থীর সাথে যাকে আলাদা করা যায়।
দক্ষিণ পেরুর নাজকা সংস্কৃতি,যা দক্ষিণ পেরুতে নাজকা রেখা দ্বারা ভূমিতে আঁকা বিরাট চেহারাগুলির জন্য বিশেষভাবে পরিচিত, পারাকাস সংস্কৃতির সাথে এদের সাদৃশ্য রয়েছে, তবে অঙ্কনের কৌশল (এবং মাপ) আলাদা। নাজকা চিত্রের সিরামিকগুলি স্লিপ দিয়ে আঁকা, এবং তাদের বস্ত্রগুলিও অঙ্কিত। নাজকা চিত্রগুলি বিভিন্ন ধরনের বিষয়ে আঁকা, প্রয়োজনীয় বাসন এবং প্রতিমার চিত্র, সবেতেই জাগতিক থেকে চমৎকার চিত্র। নাজকা স্বর্ণকার্যেও দক্ষতা অর্জন করেছিল, এবং মাটি থেকে প্যান পাইপ তৈরি করেছিল এমন কৌশলে, যা আজও আন্ডিসের সংগীতে ব্যবহৃত পাইপের গঠনশৈলীর মতই।
বিখ্যাত নাজকা রেখাগুলির মন্দিরের মতো গঠনশৈলী (স্থায়ীভাবে বসবাসের লক্ষণ নেই সেখানে) এবং উন্মুক্ত নগরচত্বরগুলি সম্ভবত ছিল অনুষ্টানের উদ্দেশ্য, যা এই রেখাগুলির সাথে সম্পর্কিত। রেখাগুলিকে এক ধরনের প্রাকৃতিক ব্ল্যাকবোর্ডে বিছানো থাকত, যেখানে গাঢ় পাথরের একটি পাতলা স্তর হালকা পাথর ওপর ঢেকে রাখা হত; জরিপ কৌশল ব্যবহার করে দরকারমত জায়গায় উপরের স্তরটি সরিয়ে দিয়ে রেখাগুলি তৈরি করা হত।
পেরুর উত্তরে, এই সময়ের মধ্যে মোচে সংস্কৃতি প্রাধান্য পেয়েছিল। 'মোচিকা' বা 'আর্লি চিমি' নামেও পরিচিত, এই যুদ্ধের মতো সংস্কৃতি প্রায় ৫০০ শতাব্দী পর্যন্ত এই অঞ্চলে আধিপত্য বিস্তার করেছিল, আপাতদৃষ্টিতে মরুভূমির উপকূলে গুরুত্বপূর্ণ সংস্থানগুলি : আবাদযোগ্য জমি এবং জল হাতে পাবার জন্য তারা যুদ্ধ করত। মোচে শিল্পটি আবার উল্লেখযোগ্যভাবে স্বতন্ত্র, অভিব্যক্তিপূর্ণ এবং গতিশীল এমন একটি উপায় যা অন্যান্য অনেক আন্দিয়ানের সংস্কৃতিতে ছিল না। সিপান এ প্রাচীন রাজকীয় সমাধিগুলির খোঁজ পেয়ে এই সময় সম্বন্ধে ভালভাবে জানা গেছে।
মোচে খুব স্পষ্টতই চাভিন সংস্কৃতির কিছু উপাদান গ্রহণ করেছিল, তবে আশেপাশের ছোট ছোট সংস্কৃতিগুলির ধারণাগুলিও তারা নিয়েছিল, যেমন রেকুয়ে সংস্কৃতি এবং ভিকাস। তারা সম্পূর্ণ সিরামিক পশুর কাঠামো তৈরি করেছিল, সোনা নিয়ে কাজ করেছিল, এবং কাপড় বুনেছিল।  শিল্পটিতে প্রায়শই দৈনন্দিন চিত্র থাকত, তবে মনে হয় সবসময় তাতে একটি আনুষ্ঠানিক উদ্দেশ্য থাকত।
শেষের দিকে, মোচে ক্রমবর্ধমান হুয়ারি সাম্রাজ্যের প্রভাবে চলে এসেছিল। হুয়াকা ডেল সল এর সেরো ব্লাঙ্কো স্থানটি মোচের রাজধানী বলে মনে হয়। ৬০০ খ্রিষ্টাব্দের কাছাকাছি সময়ে প্রাকৃতিক ঘটনাবলী দ্বারা এই সভ্যতা ব্যাপকভাবে ধ্বংস হয়ে যায়, এর পর এটিকে স্পেনীয় বিজয়ীরা সোনার সন্ধানে লুটপাট চালিয়ে এই সভ্যতাকে শেষ করে দেয়।
মধ্য হরাইজন
মধ্য হরাইজন ৬০০ খ্রিষ্টাব্দ থেকে ১০০০ খ্রিষ্টাব্দ পর্যন্ত স্থায়ী ছিল, এবং এখানে দুটি সংস্কৃতির আধিপত্য ছিল: হুয়ারি এবং টিওয়ানাকু সংস্কৃতি। তিওয়ানাকু ('তিয়াহুয়ানাকো'ও বলান হয়) সংস্কৃতি তিতিকাকা হ্রদ (পেরু এবং বলিভিয়ার মধ্যবর্তী আধুনিক সীমান্তে) এর কাছে শুরু হয়েছিল, এবং ওয়ারি সংস্কৃতি পেরুর দক্ষিণের পার্বত্য অঞ্চলে শুরু হয়েছিল। উভয় সংস্কৃতিই পুকারা সংস্কৃতি দ্বারা প্রভাবিত হয়েছিল বলে মনে হয়, যা ওয়ারী এবং তিওয়ানাকুর মধ্যবর্তী সময়ের প্রথম দিকে সক্রিয় ছিল। এই উভয় সংস্কৃতিরই ব্যাপক প্রভাব পড়েছিল, এবং তাদের বহনযোগ্য শিল্পে কিছু একইরকম বৈশিষ্ট্যও ছিল, তবে তাদের স্মৃতিচিহ্নগুলি কিছুটা স্বতন্ত্র ছিল।
তিওয়ানাকুর স্মৃতিসৌধ শিল্পটি পাথরের কাজকর্মে প্রযুক্তিগত দক্ষতা অর্জন করেছিল, সেগুলিতে সূক্ষ্ম ভাস্কর্য ছিল। মূল তিওয়ানাকু অঞ্চলে পনস মনোলিথ (বাম দিকে ছবি) এবং সূর্য দ্বার দুই মোনোলিথই ছিল। বহনযোগ্য শিল্পে ছিল "প্রতিকৃতি যুক্ত বাসন", যেখানে সিরামিক বাসনে মাথার প্রতিকৃতি, এবং এর সঙ্গে চিতাবাঘ ও র‍্যাপ্টরের প্রাকৃতিক চিত্র থাকত। সিরামিক থেকে শুরু করে বস্ত্র, কাঠ, হাড় এবং শেলের মত সামগ্রী, সৃজনশীল সৃষ্টিতে ব্যবহৃত হয়েছিল। তিওয়ানাকু অঞ্চলে প্রতি ইঞ্চিতে ৩০০ সূতার বুননযুক্ত বস্ত্র (প্রতি সেমিতে ৮০ সূতা) পাওয়া গেছে।
হরাইজন সময়কালের শেষ দিক
ওয়ারী ও তিওয়ানাকুর পতনের পরে, উত্তর এবং মধ্য উপকূলীয় অঞ্চলগুলিতে চিমু সংস্কৃতির কিছুটা আধিপত্য ছিল, যার মধ্যে লাম্বায়েক (বা সিকান) এবং চ্যাঙ্কে সংস্কৃতির মত উল্লেখযোগ্য উপ-সংস্কৃতি অন্তর্ভুক্ত ছিল। দক্ষিণে, উপকূলীয় সংস্কৃতিগুলি আইকা অঞ্চলএ প্রাধান্য পায়, এবং লিমার নিকট পাচাকাম্যাক একটি উল্লেখযোগ্য সাংস্কৃতিক মিলনক্ষেত্র ছিল। এই সংস্কৃতিগুলি প্রায় ১০০০ খ্রিষ্টাব্দ থেকে ১৪৬০ এবং ১৪৭০ এর দশক পর্যন্ত আধিপত্য করে। এরপর ইনকা সাম্রাজ্য আকার নিতে শুরু করে এবং অবশেষে ভৌগোলিকভাবে ছোট ছোট কাছাকাছি সংস্কৃতিগুলিকে শেষ করে দেয়।
চিমু সংস্কৃতি অত্যন্ত বিপুল সংখ্যায় শিল্পকর্ম করেছিল। এর রাজধানী শহর, চ্যান চ্যানে এমন কিছু বাড়ি ছিল, মনে হয় সেগুলি জাদুঘর হিসাবে ব্যবহার করা হত—সেগুলি শিল্পকর্ম প্রদর্শন এবং সংরক্ষণের জন্য ব্যবহার করা হত বলে মনে করা হয়। বিশেষ করে চ্যান চ্যানের বেশিরভাগ শিল্পকর্ম লুন্ঠিত হয়েছে, কিছু হয়েছে স্প্যানিশদের দ্বারা স্প্যানিশ বিজয়ের পরে। এই সময় থেকে শিল্প কখনও কখনও আশ্চর্যজনক জটিলতা প্রদর্শন করেছে, "বহু মাধ্যম" কাজ, যেখানে শিল্পীদের একাধিক মাধ্যম নিয়ে একসাথে কাজ করতে হয়েছে, এর মধ্যে কিছু কিছু সামগ্রী মধ্য আমেরিকার মত দূরে থেকে এসেছিল বলে মনে করা হয়। ক্রমবর্ধমান জাঁকজমকপূর্ণ বা মূল্যবান সামগ্রী উৎপাদিত হয়েছিল। একই সাথে কিছু কাজের মান হ্রাস পেয়েছিল, কারণ পণ্যের চাহিদার জন্য উৎপাদনের হার বেড়ে যায় এবং মূল্য কমতে থাকে।
সিকান সংস্কৃতি ৭০০ খ্রিষ্টাব্দ থেকে প্রায় ১৪০০ খ্রিষ্টাব্দ পর্যন্ত উন্নতি লাভ হয়েছিল, যদিও ১১০০ খ্রিষ্টাব্দ নাগাদ এর ওপর চিমুর রাজনৈতিক আধিপত্যের প্রভাব পড়েছিল, সেই সময়ে এর অনেক শিল্পী হয়তো চ্যান চ্যানে চলে যায়। সিকান সভ্যতা উল্লেখযোগ্য তামার কাজ করেছিল, এর মধ্যে ছিল তামার তৈরী একধরনের মুদ্রা, যার আকার ছিল কুড়ুলের মত। শিল্প কর্মের মধ্যে সমাধি মুখোশ, বিকার এবং ধাতব পাত্র ছিল, যা পূর্ববর্তী সংস্কৃতিগুলি ঐতিহ্যবাহীভাবে মাটি দিয়ে তৈরি করে গিয়েছিল। সিকানের ধাতব শিল্প বিশেষভাবে পরিশীলিত ছিল, রিপুসে (ঠোকাইয়ের কাজ) এবং শেল বাঁধাইয়ের কাজে নতুনত্ব ছিল। প্রায়শই ধাতুর পাত অন্যান্য কাজগুলি ঢাকা দেবার জন্য ব্যবহৃত হত।
সিকান মূর্র্তিশিল্পের বিশিষ্টতা ছিল সিকান দেবতা, যা বহনযোগ্য থেকে শুরু করে স্মৃতিস্তম্ভ, সমস্ত কাজেই প্রদর্শিত হত। অন্যান্য চিত্রের মধ্যে ছিল জ্যামিতিক এবং তরঙ্গ নকশা, পাশাপাশি মাছধরা এবং জলে ডুব দিয়ে শেল সংগ্রহের দৃশ্যও থাকত।
চ্যাংকে সংস্কৃতি চিমুর অধীনে আসার আগে, চ্যাঙ্কে সংস্কৃতির উল্লেখযোগ্য স্মৃতিস্তম্ভ শিল্পকর্মের বৈশিষ্ট্য ছিল না। সিরামিক এবং বস্ত্র তৈরি হয়েছিল, তবে গুণমান এবং দক্ষতার স্তরটি ছিল অসম। সিরামিকগুলি সাধারণত সাদার ওপর কালো রঙের হত, এবং প্রায়শই তাতে ত্রুটি থাকত, যেমন সঠিক ভাবে না পোড়ানো, এবং রং ছড়িয়ে যাওয়া; তবে, ভালো কাজও ছিল। বস্ত্র সামগ্রিকভাবে উচ্চ মানের ছিল, আঁকা তাঁতবস্ত্র এবং টেপস্ট্রি কৌশল ব্যবহার হয়েছিল,এবং প্রচুর পরিমাণে উৎপাদিত হয়েছিল। চ্যাংকের রঙের ব্যবহার অত্যধিক সাহসী ছিল না: সোনালী, বাদামী, সাদা এবং টকটকে লাল রং প্রাধান্য পেত।
পাচাকাম্যাক পাচাকাম্যাক হল লিমা (পেরু)র দক্ষিণে একটি মন্দির অঞ্চল যা স্পেনীয় ঔপনিবেশিক সময়ে একটি গুরুত্বপূর্ণ তীর্থস্থান ছিল।এই অঞ্চলটিতে বিভিন্ন সময়কাল থেকে মন্দিরের নির্মাণ কাজগুলি গর্ব করার মত, যা চূড়ান্ত পরিণতি পায় ইনকা সাম্রাজ্যে, এবং যেগুলি এখনও তুলনামূলকভাবে ভাল অবস্থায় রয়েছে। মন্দিরগুলিতে গাছপালা এবং প্রাণীকে চিত্রিত করে ম্যুরাল দিয়ে আঁকা হয়েছিল। মূল মন্দিরে খোদাই করা কাঠের ভাস্কর্যটি টোটেম খুঁটির মতো ছিল।
আইকা সংস্কৃতি আইকা অঞ্চল, যেখানে নাজকার আধিপত্য ছিল, বেশ কয়েকটি ছোট রাজনৈতিক এবং সাংস্কৃতিক গোষ্ঠীতে বিভক্ত ছিল। এই অঞ্চলে উৎপাদিত মৃৎশিল্পগুলি সে সময়ে সর্বোত্তম ছিল, এবং অঞ্চলটি জয় করার পরে এর নন্দনতত্বগুলি ইনকারা গ্রহণ করে।
পদার্থবিজ্ঞান
পদার্থবিজ্ঞান পদার্থ ও তার গতির বিজ্ঞান। বাংলায় "পদার্থবিজ্ঞান" শব্দটি একটি সমাসবদ্ধ পদ। "পদার্থ" ও "বিজ্ঞান" দুটি সংস্কৃত শব্দ নিয়ে এটি গঠিত। এর ইংরেজি পরিভাষা Physics শব্দটি গ্রিক φύσις (ফুঁসিস) অর্থাৎ "প্রকৃতি", এবং φυσικῆ (ফুঁসিকে) অর্থাৎ "প্রকৃতি সম্পর্কিত জ্ঞান" থেকে এসেছে। পদার্থবিজ্ঞান বলতে বলা যেতে পারে এটা হলো গণিতের বাস্তব রূপ। এখানে বিভিন্ন গাণিতিক হিসাব নিকাশ দ্বারা প্রকৃতির বিভিন্ন ঘটনাকে বর্ণনা করা হয়। অত্যন্ত বিমূর্তভাবে বলতে গেলে, পদার্থবিজ্ঞান হল সেই বিজ্ঞান যার লক্ষ্য আমাদের চারপাশের বিশ্বকে বোঝার চেষ্টা করা।
পাশ্চাত্যের ভাষাগুলোতে পদার্থবিজ্ঞানকে "ফিজিক্স" বা এই জাতীয় শব্দ দিয়ে নির্দেশ করা হয়। এই শব্দটি প্রাচীন গ্রিক φυσική (ἐπιστήμη) বা রোমান‌ Physikḗ (epistḗmē), φύσις physis "প্রকৃতি"   ) থেকে এসেছে যার অর্থ "প্রকৃতির জ্ঞান"। যেখানে পদার্থ, পদার্থের গতি এবং স্থান ও সময় মাধ্যমে তার আচরণ এবং শক্তি এবং বল সংক্রান্ত রাশি নিয়ে অধ্যয়ন করা হয়। পদার্থবিজ্ঞান বিজ্ঞানের সবচেয়ে মৌলিক শাখাগুলোর মধ্যে একটি। পদার্থবিজ্ঞানের মূল লক্ষ্য হলো মহাবিশ্বের আচরণ সম্পর্কে অনুধাবন করা  ।
পদার্থবিজ্ঞান তাত্ত্বিক সাফল্য থেকে উদ্ভূত নতুন প্রযুক্তির অগ্রগতির মাধ্যমে উল্লেখযোগ্য অবদানও করে। উদাহরণস্বরূপ, তড়িচ্চুম্বকত্ব বা পারমাণবিক পদার্থবিজ্ঞানের বিকাশের অগ্রগতিগুলি সরাসরি নতুন পণ্যগুলির উন্নয়নে পরিচালিত হয়েছে যা নাটকীয়ভাবে একটি আধুনিককালের সমাজ যেমন টেলিভিশন, কম্পিউটার, গার্হস্থ্য যন্ত্রপাতি এবং পারমাণবিক অস্ত্রকে রূপান্তরিত করেছে; তাপবিদ্যায় অগ্রগতি ঘটেছে শিল্পায়ন উন্নয়ন, এবং মেকানিক্স মধ্যে অগ্রগতি ক্যালকুলাসের (calculus) উন্নয়ন অনুপ্রাণিত করেছেন।
পদার্থবিজ্ঞান জ্ঞানের প্রাচীনতম শাখাগুলির একটি এবং এটির সবচেয়ে প্রাচীন উপশাখার আধুনিক নাম জ্যোতির্বিজ্ঞান। প্রকৃতি নিয়ে গবেষণা মানুষের আদিমতম কাজের একটি, তবে পদার্থবিজ্ঞান বলতে বর্তমানে যাকে বোঝানো হয় তার জন্ম ১৬শ শতাব্দীর বৈজ্ঞানিক বিপ্লবোত্তর-কালে, যখন এটি বৈজ্ঞানিক পদ্ধতি অনুসরণকারী একটি বিজ্ঞানে পরিণত হয় তার আগে প্রকৃতি নিয়ে গবেষণার সাধারণ নাম ছিল প্রাকৃতিক দর্শন, যাকে ঠিক বিজ্ঞান বলা যায় না।
জড়পদার্থের ধর্ম সম্পর্কে জ্ঞানদায়ক বিদ্যা বা শাস্ত্র হিসেবে পদার্থবিজ্ঞান গবেষণার সাথে জড়িত ব্যক্তি পদার্থবিজ্ঞানী-রূপে পরিচিত। পদার্থবিজ্ঞানীরা আমাদের চারপাশের বস্তুজগৎ কি আচরণ করে আর কেনই বা সেইসব আচরণ করে, তা বোঝার চেষ্টা করেন। তাঁরা এ উদ্দেশ্যে অনুকল্প প্রস্তাব করেন, এবং সেগুলি বাস্তবে পর্যবেক্ষণসম্ভব উপাত্তের সাথে মিলিয়ে দেখেন। এই দৃষ্টিকোণ থেকে পদার্থবিজ্ঞান রসায়ন ও জীববিজ্ঞানের সাথে সম্পর্কিত। আবার শাস্ত্রটি দর্শন ও গণিতের সাথেও সম্পর্কিত। উল্লিখিত সমস্ত শাস্ত্রগুলির পারস্পরিক সম্পর্ক ও নির্ভরশীলতা সুসংজ্ঞায়িত নয়, বরং জটিল। প্রকৃতিকে ভালভাবে বিশ্লেষণ করার জন্য এ সংক্রান্ত বৈজ্ঞানিক গবেষণাকে পদার্থবিজ্ঞান, রসায়ন ও জীববিজ্ঞান এই তিনটি প্রধান বিজ্ঞানে ভাগ করে নেয়া হয়েছে। রসায়নে মৌলিক ও যৌগিক পদার্থ আলোচিত হয়, জীববিজ্ঞানে জীবন ও জীবিত বস্তুসমূহ নিয়ে আলোচনা করা হয়, আর বাকী সব কিছু আলোচনা করা হয় পদার্থবিজ্ঞানে। দর্শন ও গণিতের সাথে পদার্থবিজ্ঞানের সম্পর্ক আরও জটিল। আধুনিক বিজ্ঞান হিসেবে জন্মলাভের আগ পর্যন্ত পদার্থবিজ্ঞানের বিষয়বস্তু দর্শনশাস্ত্রে আলোচিত হত এবং বর্তমান দর্শনের নানা শাখায় অধীত বিষয়সমূহ পদার্থবিজ্ঞানীরা ভবিষ্যতে ব্যাখ্যা করার ইচ্ছা রাখেন (যেমন - অস্তিত্বের মত অধিবিদ্যামূলক ধারণাসমূহ), যদিও তা সম্ভব না-ও হতে পারে। পদার্থবিজ্ঞানের ধারণা ও তত্ত্বগুলি প্রায় সার্বজনীনভাবে গাণিতিক সমীকরণের সাহায্যে প্রকাশ করা হয়। তাই গণিতকে প্রায়ই পদার্থবিজ্ঞানের ভাষা বলে অভিহিত করা হয়। আপাতদৃষ্টিতে মনে হতে পারে উপরের সবগুলি শাস্ত্রের মধ্যে গণিতের সাথেই পদার্থবিজ্ঞানের সম্পর্ক সবচেয়ে নিবিড়। পদার্থবিজ্ঞান গণিতের কিছু শাখার উন্নয়নে সরাসরি সহায়তা করেছে, যেমন - ভেক্টর বিশ্লেষণ। আবার বিজ্ঞানের ইতিহাসে এরকম অনেক ব্যক্তি আছেন যারা গণিত ও পদার্থবিজ্ঞান উভয়ক্ষেত্রেই পারদর্শী ছিলেন, যেমন - নিউটন, অয়লার, গাউস, পোয়াঁকারে প্রমুখ। পদার্থবিজ্ঞান ও গণিতের আন্তঃসম্পর্ক পদার্থবিজ্ঞানকে তাত্ত্বিক পদার্থবিজ্ঞান ও পরীক্ষামূলক পদার্থবিজ্ঞান নামের দুইটি প্রধান শাখায় ভাগ করেছে। thumb|right|250px|[[নিউটন|নিউটনের গতিসূত্রসমূহ]] তাত্ত্বিক পদার্থবিজ্ঞান এবং এর সংশ্লিষ্ট শাস্ত্র গাণিতিক পদার্থবিজ্ঞানে সাধারণত অনুকল্পসমূহ প্রস্তাব করা হয়, আর পরীক্ষামূলক পদার্থবিজ্ঞানে এই অনুকল্পগুলিকে প্রকৃতির সাথে পরীক্ষা করে দেখা হয়। এই দুই শাখা একে-অপরের পরিপূরক: তত্ত্বসমূহ পরীক্ষা করা হয় ও পরীক্ষাশেষে উন্নততর তত্ত্ব প্রস্তাব করা হয়, যেগুলো আবার পরীক্ষা করা হয় এবং এভাবেই ক্রমশ চলতে থাকে। পদার্থবিজ্ঞানের গবেষণা মূলত শিক্ষা প্রতিষ্ঠান বা পেশাদারী পরীক্ষাগারে সম্পন্ন করা হয় এবং আধুনিক যুগে ব্যক্তিগত উদ্যোগে গবেষণা হয় না বললেই চলে। তাত্ত্বিক কাজকর্ম মূলত ব্যক্তিগত হলেও তা অন্যান্য পদার্থবিজ্ঞানীদের সাথে আলোচনা ও সহযোগিতার ভিত্তিতেই ঘটে। বর্তমান আধুনিক যুগে পদার্থবিজ্ঞানীরা সাধারণত পদার্থবিজ্ঞানের যে-কোন একটি বিশেষ ক্ষেত্রের উপর দক্ষতা অর্জন করেন, যা অতীতের পদার্থবিজ্ঞানীদের কর্মপন্থার বিপরীত। অন্যদিকে নিউটন, অয়লার বা গাউসের মত পদার্থবিজ্ঞানের বিভিন্ন আলাদা শাখার প্রতিটিতে যথেষ্ট অবদান রেখেছেন, এরকম আধুনিক পদার্থবিজ্ঞানী খুঁজে পাওয়া দুষ্কর।
প্রযুক্তিগত দৃষ্টিকোণ থেকে পদার্থবিজ্ঞান একটি গুরুত্বপূর্ণ জ্ঞানের শাখা। পদার্থবিজ্ঞানীদের কাজ বিদ্যুৎ, মোটর পরিবহন, চিকিৎসা (বিশেষ করে এক্স-রশ্মির ব্যবহার), ইত্যাদি নানা ক্ষেত্রে কাজে লেগেছে। তবে অনেক সময় পদার্থবিজ্ঞানকে পারমাণবিক বোমা তৈরির মত অনৈতিক কাজেও ব্যবহার করা হয়েছে।
পদার্থবিজ্ঞানীরা যদিও গত প্রায় ৪০০ বছর যাবৎ প্রকৃতিকে বোঝার চেষ্টা চালিয়ে যাচ্ছেন, তা সত্ত্বেও প্রকৃতিতে এখনও অনেক সমস্যা রয়ে গেছে যেগুলোর যথাযথ ব্যাখ্যা আজও খুঁজে পাওয়া যায়নি। ফলে পদার্থবিজ্ঞান এখনও একটি সক্রিয় শাস্ত্র; বিশ্ব জুড়ে হাজার হাজার গবেষক পদার্থবিজ্ঞানের গবেষণায় রত। অতীতের যেকোনো সময়ের তুলনায় বর্তমানে পদার্থবিজ্ঞানে গবেষণার পরিমাণ ও পরিসর দুই-ই অনেক বেশি। পদার্থবিজ্ঞানের আধুনিক তত্ত্বগুলো কেবল প্রকৃতির আরও গভীরতর বর্ণনাই দেয়নি, এর অনন্য ও রহস্যময় রূপ আমাদের কাছে আরও পরিষ্কার করে তুলেছে।
পদার্থবিজ্ঞানের প্রাচীন ইতিহাস
বর্তমানে পদার্থবিজ্ঞান বলতে আমরা যে বিষয়টিকে বােঝাই প্রাচীনকালে সেটি শুরু হয়েছিল জ্যোতির্বিদ্যা,আলােকবিজ্ঞান, গতিবিদ্যা এবং গণিতের গুরুত্বপূর্ণ শাখা জ্যামিতিরতির সমন্বয়ে!
গ্রিকদের অবদান
গ্রিক বিজ্ঞানী থেলিস ের (খ্রিস্টপূর্বাব্দ ৫৮৬-৬২৪) নাম আলাদাভাবে উল্লেখ করা যেতে পারে, কারণ তিনিই প্রথম কার্যকারণ এবং যুক্তি ছাড়া শুধু ধর্ম, অতীন্দ্রিয় এবং পৌরাণিক কাহিনিভিত্তিক ব্যাখ্যা গ্রহণ করতে অস্বীকার করেছিলেন থেলিস, সূর্যগ্রহণের ভবিষ্যদ্বাণী করেছিলেন এবং লােডস্টোনের চৌম্বক ধর্ম সম্পর্কে জানতেন। সেই সময়ের গণিতবিদ ও বিজ্ঞানীদের মাঝে পিথাগােরাস (৫২৭ খ্রিস্টপূর্বাব্দ) একটি স্মরণীয় নাম। জ্যামিতি ছাড়াও কম্পমান তারের ওপর তার মৌলিক কাজ ছিল। গ্রিক দার্শনিক ডেমােক্রিটাস (৪৬০ খ্রিস্টপূর্বাব্দ) প্রথম ধারণা দেন যে পদার্থের অবিভাজ্য একক আছে, যার নাম দেওয়া হয়েছিল এটম (এই নামটি আধুনিক পদার্থবিজ্ঞান ব্যবহার করে থাকে)। তবে বৈজ্ঞানিক প্রক্রিয়ায় তার ধারণাটি প্রমাণের কোনাে সুযােগ ছিল না বলে সেটি সবার কাছে গ্রহণযােগ্য ছিল না। সেই সময়কার সবচেয়ে বড় দার্শনিক এবং বিজ্ঞানী এরিস্টটলের মাটি, পানি, বাতাস ও আগুন দিয়ে সবকিছু তৈরি হওয়ার মতবাদটিই অনেক বেশি গ্রহণযােগ্য ছিল। (আরিস্তারাকস (৩১০ খ্রিস্টপূর্বাব্দ) প্রথমে সূর্যকেন্দ্রিক সৌরজগতের ধারণা দিয়েছিলেন এবং তার অনুসারী সেলেউকাস যুক্তিতর্ক দিয়ে সেটি প্রমাণ করেছিলেন, যদিও সেই যুক্তিগুলাে এখন কালের গর্ভে হারিয়ে গেছে .গ্রিক বিজ্ঞান এবং গণিত তার সর্বোচ্চ শিখরে উঠেছিল সর্বকালের একজন শ্রেষ্ঠ বিজ্ঞানী আর্কিমিডিসের (২৮৭ খ্রিস্টপূর্বাব্দ) সময় । তরল পদার্থে উধ্বমুখী বলের বিষয়টি এখনাে বিজ্ঞান বইয়ের পঠনসূচিতে থাকে। গােলীয় আয়নায় সূর্যরশ্মিকে কেন্দ্রীভূত করে দূর থেকে শত্রুর যুদ্ধজাহাজে আগুন ধরিয়ে তিনি যুদ্ধে সহায়তা করেছিলেন। গ্রিক আমলের আরেকজন বিজ্ঞানী ছিলেন ইরাতেস্থিনিস (২৭৬ খ্রিস্টপূর্বাব্দ), যিনি সেই সময়ে সঠিকভাবে পৃথিবীর ব্যাসার্ধ বের করেছিলেন।
মুসলিম সভ্যতার অবদান
মুসলিম গণিতবিদ এবং বিজ্ঞানীদের ভেতর মুসা ইবনে আল খােয়ারিজমির (৭৮৩ খ্রিস্টাব্দ) নাম আলাদাভাবে উল্লেখ করতে হয়। তার লেখা আল জাবির বই থেকে বর্তমান এলজেবরা নামটি এসেছে। ইবনে আল হাইয়াম (৯৬৫ খ্রিস্টাব্দ) কে আলােকবিজ্ঞানের স্থপতি হিসেবে বিবেচনা করা হয়। আল মাসুদি (৮৯৬ খ্রিস্টাব্দ) প্রকৃতির ইতিহাস নিয়ে ৩০ খণ্ডে একটি এনসাইক্লোপিডিয়া লিখেছিলেন। ওমর খৈয়ামের নাম সবাই কবি হিসেবে জানে, কিন্তু তিনি ছিলেন উঁচুমাপের গণিতবিদ, জ্যোতির্বিদ এবং দার্শনিক।
বিজ্ঞানের উত্থান পর্ব (মধ্যযুগীয় ইউরোপের অবদান)
ষোড়শ এবং সপ্তদশ শতাব্দীতে ইউরোপে পদার্থবিজ্ঞানের জগতে একটি বিস্ময়কর বিপ্লবের শুরু হয়, সময়টা ছিল ইউরোপীয় রেঁনেসার যুগ। ১৫৪৩ সালে কোপার্নিকাস  তার একটি বইয়ে সূর্যকেন্দ্রিক একটি সৌরজগতের ব্যাখ্যা দেন (বইয়ের প্রকাশক ধর্মযাজকদের ভয়ে লিখেছিলেন যে এটি সত্যিকারের ব্যাখ্যা নয়, শুধু একটি গাণিতিক সমাধান মাত্র!) ।কোপার্নিকাসের তত্ত্বটি দীর্ঘাদন লোকচক্ষুর আড়ালে পড়ে ছিল, গ্যালিলিও (১৫৬৪-১৬৪২) সেটিকে সবার সামনে নিয়ে আসেন। তিনি গাণিতিক সূত্র দেওয়ার পর পরীক্ষা করে সেই সূত্রটি প্রমাণ করার বৈজ্ঞানিক ধারার সূচনা করেন। গ্যালিলিওকে অনেক সময় আধুনিক বিজ্ঞানের জনক বলা হয়। তবে সূর্যকেন্দ্রিক সৌরজগতের প্রবন্তা হওয়ার কারণে তিনি চার্চের কোপানলে পড়েছিলেন এবং শেষ জীবনে তাঁকে গৃহবন্দী হয়ে  কাটাতে হয়। ১৬৮৭ খ্রিষ্টাব্দে আইজাক নিউটন  বলবিদ্যার তিনটি এবং মহাকর্ষ বলের সূত্র প্রকাশ করেন, যেটি বল এবং গতিবিদ্যার ভিত্তি তৈরি করে দেয়। আলোকবিজ্ঞান এবং অন্য আরো কাজের সাথে সাথে বিজ্ঞানী নিউটন লিবনিজের সাথে গণিতের নতুন একটি শাখা ক্যালকুলাস আবিষ্কার করেছিলেন. অষ্টাদশ শতাব্দীর আগে তাপকে ভরহীন এক ধরনের তরল হিসেবে বিবেচনা করা হতো। ১৭৯৮ সাল কাউন্ট রামফোর্ড দেখান,তাপ এক ধরনের শক্তি এবং যান্ত্রিক শক্তিকে তাপশক্তিতে‌ রুপান্তুর করা যায়। আরও অনেক বিজ্ঞানীর গবেষণার ওপর ভিত্তি করে লর্ড কেলভিন ১৮৫০ সালে তাপ গতিবিজ্ঞানের (থার্মোডিনামিক্সের) দুটি গুরুত্বপূর্ণ সূত্র দিয়েছিলেন। বিদ্যুৎ ও চুষকের ওপরেও এই সময় ব্যাপক গবেষণা শুরু হয়। ১৭৭৮ সালে কুলম্ব বৈদ্যুতিক চার্জের ভেতরকার বলের জন্য সূত্র আবিষ্কার করেন। ১৮০০ সালে ভোল্টা বৈদ্যুতিক ব্যাটারি আবিষ্কার করার পর বিদ্যুৎ নিয়ে নানা ধরনের গবেষণা শুরু হয়। ১৮২০ সালে অরস্টেড দেখান বিদ্যুৎ প্রবাহ দিয়ে চুম্বক তৈরি করা যায়। ১৮৩১ সালে ফ্যারাডে এবং হেনরি ঠিক তার বিপরীত প্রক্রিয়া আবিষ্কার করেন। তারা দেখান চৌম্বক ক্ষেত্রের পরিবর্তন করে বিদ্যুৎ তৈরি করা যায়। ১৮৬৪ সালে ম্যাক্সওয়েল তার বিখ্যাত ম্যাক্সওয়েল সমীকরণ দিয়ে পরিবর্তনশীল বিদ্যুৎ ও চৌম্বক ক্ষেত্রকে একই সূত্রের মাঝে নিয়ে এসে দেখান যে আলো আসলে একটি বিদ্যুৎ চৌম্বকীয় তরঙ্গ। বিদ্যুৎ ও চুম্বক আলাদা কিছু নয়, আসলে এ দুটি একই শক্তি দুটি ভিন্ন রূপ। এটি সময়োপযোগী একটি আবিষ্কার ছিল,কারণ ১৮০১ সালে ইয়ং পরীক্ষার মাধ্যমে আলোর তরঙ্গ ধর্মের প্রমাণ করে রেখেছিলেন।
আধুনিক পদার্থবিজ্ঞানের পূর্ব-যুগ
মাইকেল ফ্যারাডে (১৭৯১-১৮৬৭) বিদুত্যের চৌম্বক ক্রিয়া নিয়ে কাজ করেন। তিনিই প্রথম উদ্ভাবন করেন যে, বিদুত্যের চৌম্বক ক্রিয়া রয়েছে। এরপর পদার্থবিজ্ঞানের মঞ্চে আবির্ভূত হন জেমস ক্লার্ক ম্যাক্সওয়েল (১৮৩১-১৮৭৯)। তিনি বিদ্যুৎ ও চৌম্বক ক্ষেত্রকে একীভূত করে চারটি অসাধারণ সূত্র প্রদান করে। এ সূত্রগুলোকে পদার্থবিজ্ঞানে ম্যাক্সওয়েলের সূত্র নামে পরিচিত। এ সূত্রগুলোকে পদার্থবিজ্ঞানের অন্যতম সেরা আবিষ্কার হিসেবে গণ্য করা হয়। এ সময় বেতার তরঙ্গ নিয়ে ব্যাপক আলোচনা হয় ও এর উপর গবেষণা চলে। বাঙালি বিজ্ঞানী আচার্য স্যার জগদীশ চন্দ্র বসু (১৮৫৮-১৯৩৭) বেতার তরঙ্গ নিয়ে কাজ করা বিজ্ঞানীদের মধ্যে অন্যতম। তিনিই প্রথম বিনা তারে একস্থান থেকে অন্যস্থানে বার্তা প্রেরণে সক্ষম হন। তবে তার এ আবিষ্কারের পেটেন্ট না করানোর কারণে তিনি নোবেল প্রাইজ থেকে বঞ্চিত হন। প্রায় একই সময় ইতালিয়ান বিজ্ঞানী গুগলিয়েলমো মার্কনিও বিনা তারে একস্থান থেকে অন্যস্থানে বার্তা প্রেরণ করেন। তিনি তার কাজের পেটেন্ট করানোর ফলে প্রথম স্বীকৃতভাবে রেডিও আবিষ্কার হিসেবে গণ্য হন। তাকে ১৯০৯ সালে নোবেল প্রাইজ দেয়া হয়। এছাড়া ঊনবিংশ শতাব্দীর শেষের দিকে উইলহেলম রন্টজেন (১৮৪৫-১৯২৩) এক্স রে আবিষ্কার করেন। এ কাজের জন্য তিনি ১৯০১ সালে নোবেল পুরস্কারে ভূষিত হন। এছাড়া হেনরি বেকেরেল ও কুরি দম্পতি এ সময় তেজস্ক্রিয়তা নিয়ে কাজ করেন। প্রমুখ বিজ্ঞানীদের হাত ধরেই এ সময় পদার্থবিজ্ঞান এগোতে থাকে।
সংগঠন
<references group="lower-alpha" />
আনাতোলি কারপভ
thumb|250px|আনাতোলি কারপভআনাতোলি কারপভ (Анато́лий Евге́ньевич Ка́рпов) (জন্ম মে ২৩, ১৯৫১) একজন রুশ গ্র্যান্ডমাস্টার দাবাড়ু ও প্রাক্তন বিশ্ব দাবা চ্যাম্পিয়ন। তিনি ১৯৭৫ সাল থেকে দাবার বিশ্বচ্যাম্পিয়ন ছিলেন। প্রায় দশ বছর ধরে দাবার রাজ্য শাসন করার পরে ১৯৮৫ সালে গ্যারি কাসপারভ এর কাছে হারের মাধ্যমে তিনি বিশ্বচ্যাম্পিয়নের খেতাব হারান। গ্যারি কাসপারভ ১৯৯৩ সালে ফিদে থেকে বের হয়ে যাওয়ায় তিনি তার বিশ্চ্যাম্পিয়ন খেতাব পুনরুদ্ধার করেন। তবে এর আগে এই বিশ্বচ্যাম্পিয়নের খেতাব ফিরে পাওয়ার জন্য তিনি ১৯৮৬ থেকে ১৯৯০ সাল পর্যন্ত গ্যারি কাসপারভের বিপক্ষে তিনটি ম্যাচ খেলেছিলেন। ফিদে এর নতুন বিশ্বচ্যাম্পিয়নশিপ নিয়মের প্রতিবাদ জানিয়ে তিনি খেলা থেকে অবসর গ্রহণ করার আগে ১৯৯৯ সাল পর্যন্ত তিনি তার বিশ্বচ্যাম্পিয়ন টাইটেল ধরে রাখেন। দশকব্যাপী সেরা দাবাড়ুদের মধ্যে নিজের অবস্থান ধরে রাখার কারণে অনেকেই তাকে বিশ্বের সেরা দাবাড়ুর মর্যাদা দিয়েছেন। তিনি সর্বকালের সবচেয়ে সফল টুর্নামেন্ট খেলোয়াড়। এ পর্যন্ত (জুলাই ২০০৫) তিনি ১৬১ বার কোনো টুর্নামেন্টে প্রথম স্থান নিয়ে শেষ করেছেন। ১৯৭৮ থেকে ১৯৯৮ পর্যন্ত তিনি প্রত্যেকটি ফিদে বিশ্ব চ্যাম্পিয়নশিপ ম্যাচে অংশ নেন। তার পেশাদারী রেকর্ড ৩১৬৩ ম্যাচে ১১১৮টি জয়, ২৮৭টি পরাজয়, ও ১৪৮০টি অমীমাংসিত। তার শীর্ষ ইলো রেটিং ২৭৮০। তিনি মোট ৯০ মাস দাবা র‍্যাংকিং এ প্রথম স্থানে ছিলেন যা দাবার ইতিহাসের দ্বিতীয় সর্বোচ্চ।
ছেলেবেলা
কারপভ ১৯২৩ সালের ২৩শে মে তৎকালীন সোভিয়েত ইউনিয়ন এর উরালস রাজ্যের জলাতোস্ত এ জন্মগ্রহণ করেন । চার বছর বয়সে তিনি প্রথম দাবা খেলা শেখেন। মাত্র এগারো বছর বয়সেই ক্যান্ডিডেট মাস্টার হয়ে তার প্রতিভার পরিচয় দেন। ১২ বছর বয়সেই তিনি সাবেক বিশ্বচ্যাম্পিয়ন মিখাইল বটভিনিক এর স্কুলে দাবা শেখার সুযোগ পান। বটভিনিক কারপভের সম্পর্কে বলেছিলেন, ' ছেলেটির দাবার ব্যাপারে কোন ধারণাই নেই এবং এই পেশায় তার কোন ভবিষ্যৎ নেই '। তখন নিজের দুরবস্থার কথা কারপভ পরবর্তীতে স্বীকার করে বলেন বটভিনিকের দেয়া বাড়ির কাজগুলো তাকে এই দূর্বলতাগুলো কাটিয়ে উঠতে বেশ সাহায্য করেছিল। কারপভ বটভিনিকের তত্ত্বাবধানে খুব দ্রুত উন্নতি করতে থাকেন, যার ফলশ্রুতিতে তিনি মাত্র ১৫ বছর বয়সে ১৯৬৬ সালে সোভিয়েত ইউনিয়নের ন্যাশনাল মাস্টার খেতাব পান। এর মাধ্যমে তিনি ১৯৫২ সালে গড়া বরিস স্প্যাসকি এর রেকর্ডে ভাগ বসান।
দমেনিকো জাম্পিয়েরি
দমেনিকো জাম্পিয়েরি (মতান্তরে দমেনিকিনো) (২১ অক্টোবার, ১৫৮১ - ১৫ এপ্রিল, ১৬৪১) বলোনীয় ঘরানার (বা কাররাকাচ্চি ঘরানার) একজন গুরুত্বপূর্ণ ইতালীয় বারোক চিত্রশিল্পী ছিলেন।
জীবনী
right|thumb|দমেনিকোর আঁকা ''শহীদ সেন্ট পিটারের হত্যাদৃশ্যের চিত্র দমিনিকো জাম্পিয়েরি ১৫৮১ সালের ২১শে অক্টোবর বোলোনিয়ায় জন্মগ্রহণ করেন। তার ডাকনাম দমেনিকিনো, ইতালীয় ভাষায় যার অর্থ "ছোট দমিনিকো"। তার পিতা একজন জুতা প্রস্তুতকারক ছিলেন। বোলোনিয়ায় তিনি শুরুতে দেনিস কালভার্তের নিকট চিত্রাঙ্কন শিখেন। কালভার্তের সাথে ঝগড়া করে তিনি কাররাচ্চির আক্কাদেমিয়া দেগলি ইনকাম্মিনাতিতে কাজ করতে যান। ১৬০২ সালে তিনি বোলোনিয়া ছেড়ে রোম শহরে পাড়ি জমান এবং আননিবালে কাররাচ্চির তত্ত্বাবধানে অন্যতম প্রতিভাধর শিক্ষানবিশ হয়ে ওঠেন। রোমে তরুণ চিত্রশিল্পী তার থেকে বয়স্ক বোলোনীয় সহকর্মী ফ্রানচেস্কো আলবানি ও গিদো রেনির সাথে বসবাস করতেন এবং তার পরবর্তীকালের প্রধান প্রতিদ্বন্দ্বী জোভান্নি লানফ্রাঙ্কোর সাথে কাজ করতেন।
গ্যারি কাসপারভ
thumb|250px|২০০৭ সালে গ্যারি কাসপারভ
গ্যারি কিমোভিচ কাসপারভ (আইপিএ: 'gar̠i 'kʲimovʲiʨ kasˈpar̠ɑf; রুশ: Га́рри Ки́мович Каспа́ров) (জন্ম এপ্রিল ১৩, ১৯৬৩) একজন দাবা গ্র্যান্ডমাস্টার ও প্রাক্তন বিশ্ব দাবা চ্যাম্পিয়ন। জুলাই ১৯৯৯-এ অর্জিত তার ২৮৫১ ইলো রেটিং সর্বকালের অন্যতম সর্বোচ্চ রেটিং। ফিদের প্রকাশিত জানুয়ারি ২০০৬ তালিকা অনুযায়ী কাসপারভ ২৮১২ পয়েন্টের ইলো রেটিং নিয়ে বিশ্বের এক নম্বর দাবাড়ু। ১৯৮৫ থেকে ২০০৬ পর্যন্ত কাসপারভ রেকর্ডসংখ্যক ২৩ বার এক নম্বর র‌্যাংকিং অর্জন করেন। তিনি ১৯৮৫ থেকে ১৯৯৩ সাল পর্যন্ত অবিসংবাদিত বিশ্ব দাবা চ্যাম্পিয়ন ছিলেন। ২০০০ সালে ভ্লাদিমির ক্রাম্‌নিকের কাছে পরাজয়ের আগ পর্যন্ত তিনি পিসিএ ও ডব্লিউসিএ-র 'ধ্রুপদী' বিশ্ব দাবা চ্যাম্পিয়ন ছিলেন। তিনি এগারো বার দাবা অস্কার জয় করেন।
বনাম ডিপ ব্লু
১০ ফেব্রুয়ারি, ১৯৯৬ সালে ফিলাডেলফিয়া, পেনসিলভানিয়ায় শুরু হওয়া যন্ত্র বনাম মানুষের মধ্যকার আনুষ্ঠানিক খেলা শুরু হয়। এর মাধ্যমেই ডীপ ব্লু প্রথমবারের মতো ঐ সময়ের বিশ্ব চ্যাম্পিয়ন ও শীর্ষস্থানীয় ইলো রেটিংধারী দাবাড়ু হিসেবে গ্যারি কাসপারভের বিরুদ্ধে প্রতিযোগিতায় অবতীর্ণ হয়। এতে সাদা ঘুঁটি ও সিসিলিয়ান ডিফেন্স (বি২২) ১ম খেলায়ই এটি নিয়মিতভাবে সময় নিয়ন্ত্রণ করে ডীপ ব্লু। ফলে গ্যারী কাসপারভ পরাভূত হন।
পরবর্তীতে বাকী ৫টি খেলায় কাসপারভ নিজের নিয়ন্ত্রণে এনে নেন। তিনি ৩টিতে জয়ী এবং বাকী ২টিতে ড্র করেন। সামগ্রীকভাবে ফলাফল ছিল কাসপারভ (৪) - ডীপ ব্লু (২)। (দাবায় জয়ী হলে ১ পয়েন্ট, ড্র ১/২ পয়েন্ট এবং পরাজিত ০ পয়েন্ট হিসেবে নিরূপণ করা হয়।) এর মাধ্যমে নিঃসন্দেহে তিনি যন্ত্রচালিত দাবা কম্পিউটার হিসেবে ডিপ ব্লু'র উপর মানুষের প্রভাব প্রতিষ্ঠিত করেন। ১৭ ফেব্রুয়ারি, ১৯৯৬ সালে প্রতিযোগিতাটি শেষ হয়।
পরবর্তীকালে ডীপ ব্লুকে আরো উন্নয়ন ও উন্নততর করার সিদ্ধান্ত গৃহীত হয়। অনানুষ্ঠানিকভাবে একে ডীপার ব্লু নামে নামাঙ্কিত করা হয়। মে, ১৯৯৭ সালে ডীপ ব্লু পুনরায় কাসপারভের বিরুদ্ধে প্রতিযোগিতায় লিপ্ত হয়। ৬ খেলার প্রতিযোগিতায় এটি ৩১/২-২১/২ পয়েন্টের ব্যবধানে জয়ী হয়। ১১ মে, ১৯৯৭ সালে অনুষ্ঠিত সমাপণী খেলার মাধ্যমে ও কাসপারভের শুরুতেই ভুলের কারণে প্রথম কম্পিউটারচালিত প্রোগ্রাম হিসেবে মানুষের বিরুদ্ধে জয় পায়। এ প্রতিযোগিতার সময় নিয়ন্ত্রণকে মানদণ্ড হিসেবে ধরা হয়েছিল।
বোলেটাস এডুলাস
বোলেটাস এডুলিস (ইংরেজি: cep, penny bun, porcino বা porcini) হচ্ছে একটি ব্যাসিডিওমাইসেট ছত্রাক, এবং বোলিটাস গণের নমুনা প্রজাতি। ইউরোপ, এশিয়া এবং উত্তর আমেরিকায় উত্তর গোলার্ধে ব্যাপকভাবে বিস্তৃত, দক্ষিণ গোলার্ধে একে প্রাকৃতিকভাবে পাওয়া যায় না, যদিও দক্ষিণ আফ্রিকা, অস্ট্রেলিয়া এবং নিউজিল্যান্ডে একে প্রবর্তিত করা হয়েছে। কাছাকাছি সম্পর্কিত কিছু ইউরোপীয় মাশরুমকে আগে ''বি. এডুলিসের প্রভেদ বা রূপ বলে করা হত তাদের মলিকিউলার ফাইলোজেনেটিক সংশ্লেষের মাধ্যমে ভিন্ন প্রজাতির বলে, এবং আলাদা প্রজাতির বলে শ্রেণীভুক্তদের এর একই প্রজাতি বলে প্রমাণিত হয়েছে। পশ্চিম উত্তর আমেরিকান প্রজাতি সাধারণভাবে ক্যালিফোর্নিয়া কিং বলেটে নামে পরিচিত (Boletus edulis var. grandedulis'') হচ্ছে একটি বৃহৎ, গাড় রঙের আলাদা প্রভেদ যা ২০০৭ সালে প্রথম আনুষ্ঠানিকভাবে চিহ্নিত করা হয়।
ছত্রাকটি পর্ণমোচী এবং সরলবর্গীয় বন এবং গাছের বাগানে জন্মে, সজীব গাছের ভূগর্ভস্থ মূলকে ছত্রাক টিস্যুর শীষ দিয়ে পেঁচিয়ে সাথে মিথোজীবী এক্টোমাইকোরিজাল সংযোগ গঠন করে। গ্রীষ্ম এবং শরতে ছত্রাকটি মাটির ওপরে স্পোর-বাহক ফল তৈরি করে। ফলের একটি বৃহৎ বাদামী টুপির মত মাথা থাকে যাতে মাঝেমাঝে ৩৫ সেমি (১৪ ইঞ্চি) ব্যাস এবং ওজন ৩ কেজি (৬.৬ পাউন্ড) পর্যন্ত পৌছাতে পারে। অন্যান্য বোলিটের মত, এর মাথার নিচ থেকে নল নিচের দিকে প্রলম্বিত হয়, কানকুয়ার পরিবর্তে; পরিপক্ব হলে, নলের উন্মুক্ত স্থান থেকে স্পোর, অথবা লোমকূপ নির্গত হয়। কচি অবস্থায় বি.  এডুলিসের ফলের লোমকূপের পৃষ্ঠতল সাদা থাকে, কিন্তু পরিপক্বতার সাথে সাথে সবুজাভ-হলুদে পরিণত হয়। স্থুলাকার স্টাইপ, অথবা ডাঁটা সাদা বা হলুদাভ রঙের হয়, ২৫ সেমি (১০ ইঞ্চি) লম্বা এবং ১০ সেমি (৪ ইঞ্চি) পুরু হয়, এবং আংশিকভাবে উত্থিত জালের মত বিন্যাস বা রেটিকুলেশন দ্বারা আবৃত থাকে।
বিভিন্ন খাদ্যের একটি উপাদান হিসেবে বিশিষ্ট, বি এডুলিস বহু রান্নায় উচ্চ প্রশংশিত বলে গণ্য একটি ভোজ্য মাশরুম, এবং সুপ, পাস্তা, বা রিজোটো তে ব্যবহৃত এবং খাওয়া হয়। মাশরুমটিতে চর্বি এবং পাচ্য শর্করা র মাত্রা কম, এবং প্রোটিন, ভিটামিন, খনিজ পদার্থ ও খাদ্যতন্তুতে সমৃদ্ধ। যদিও বাণিজ্যিকভাবে একে বিক্রি করা হয়, এর চাষ খুবই কষ্টকর। মধ্য, দক্ষিণ এবং উত্তর ইউরোপে শরৎকালে একে তাজা অবস্থায় পাওয়া যায়, একে বেশিরভাগ সময়েই শুকিয়ে প্যাকেটজাত করে পুরো বিশ্বে বাজারজাত করা হয়। শোকানোর পর এর স্বাদ বজায় থাকে, এবং একে তারপর আগের অবস্থায় ফিরিয়ে এনে রান্নায় ব্যবহার করা হয়। ''বি. এডুলিস'' হচ্ছে অল্পসংখ্যক ছত্রাকগুলোর একটি যাকে জারান হয়।
শ্রেণিবিন্যাস
alt=Side view of the head and upper body of a man wearing a dark jacket and white ruffled collar.|ডান|থাম্ব| ১৭৮২ সালে পিয়ের বুলিয়ারড সর্বপ্রথম বি. এডুলিসের বর্ণনা দেন ১৭৮২ সালে ফরাসী উদ্ভিদবিদ পিয়ের বুলিয়ারড বোলিটাস এডুলিস বর্ণীত করেনতাই এবং এখনও এর আসল নাম বহন করে। ছত্রাকের শ্রেণিবিন্যাসের সূচনার তারিখ ১ জানুয়ারি, ১৮২১ নির্ধারিত হয়েছে, "মাইকোলোজির জনক" সুইডিশ প্রকৃতিবিদ এলিয়াস ম্যাগনাস ফ্রাইস কর্মের তারিখের অনুরূপ, যার অর্থ বৈধ বিবেচিত হওয়ার জন্যে ফ্রাইসের অনুমতি আবশ্যক ছিল (কোলন দ্বারা নামে ইঙ্গিত করা), যেহেতু বুলিয়ারডের কর্ম এই তারিখের আগে ঘটে। এইজন্যে এটি এভাবে লেখা হয়েছিল Boletus edulis Bull.:Fr। ১৯৮৭ সালের আন্তর্জাতিক কোড অফ বোটানিকাল নমেনক্লেচার-এর একটি সংস্করণ শুরুর তারিখ ১ মে ১৭৫৩ নির্ধারিত করে, লিনিয়াসের বই, দ্যা স্পেসিস প্ল্যান্টেরাম এর প্রকাশনার তারিখ। তাই, নামটির আর ফ্রাইসের অনুমোদনের দরকার পড়ে না। পুরনো বিকল্প নামগুলোর অন্তর্ভুক্ত ছিল ১৮০৯ সালে ইংরেজ প্রকৃতিবিদ জেমস সোয়ারবি কর্তৃক Boletus solidus, এবং গ্রে-এর Leccinum edule। গ্রে প্রজাতিটি লেকিনাম-এ পরিবর্তন করেন যা পরবর্তীতে শ্রেণিবিন্যাসের নিয়মানুযায়ী অসঙ্গত বলে বিবেচিত হয়, এবং তিনি ফ্রাইয়ের আগের কাজগুলোর সাথে স্পষ্টতই অপরিচিত ছিলেন যখন তিনি বোলেটে প্রজাতির বিন্যাস প্রকাশ করেন।
''বি. এডুলিস'' বোলেটাস গণের নমুনা প্রজাতি। রোলফ সিংগারের এগারিকেলস মাশরুমের শ্রেনিবিন্যাসে, এটি বোলিটাস অনুচ্ছেদেরও একটি নমুনা প্রজাতি, কয়েকটি বৈশিষ্ট্যের দ্বারা সঙ্ঘবদ্ধ ৩০টি সম্পর্কযুক্ত বোলেটাসের একটি উপদলঃ একটি মধ্যম-স্বাদের, সাদা দেহ যা বাতাসে উন্মুক্ত হওয়ার পরেও রঙ পরিবর্তন করেনা; মসৃণ থেকে স্বতন্ত্রভাবে উত্থিত, ডাঁটার অন্তত সবচেয়ে ওপরের অংশে জালের ন্যায় বিন্যাস; একটি হলুদ-বাদামী অথবা জল্পাই-বাদামী স্পোর ছাপ; সাদা নল যা পরবর্তীতে হলুদাভ তারপর সবুজাভ রঙ ধারণ করে, যা প্রাথমিকভাবে তুলা ভর্তি বলে মনে হয়; এবং সিস্টিডিয়া যা গভীর রঙের নয়। ১৯৯৭ সালে প্রকাশিত আণবিক সংশ্লেষ এটি প্রতিষ্ঠিত করে যে বোলেটে মাশরুম একটি সাধারণ পূর্বপুরুষ থেকে উদ্ভূত, এবং প্রতিষ্ঠিত করে যে বোলেটেল এগারিকেল বর্গ থেকে আলাদা।
বর্গীয় নামটি ল্যাটিন নাম bōlētus "মাশরুম" থেকে উদ্ভূত, যা প্রাচীন গ্রিক βωλίτης "স্থলজ ছত্রাক" থেকে ধার নেওয়া হয়েছে। শেষ পর্যন্ত, এই শেষ শব্দটি বোলোস/βῶλος "পিণ্ড," "ঢেলা," এবং রূপকার্থে, "মাশরুম" থেকে উদ্ভূুত হয়।[১০] গ্যালেনের βωλίτης, মার্শাল, সেনেকা এবং পেট্রোনিয়াসদের মত ল্যাটিন লেখকদের বোলিটাস-এর মত, প্রায়ই Amanita caesarea বলে গণ্য। ল্যাটিনে এডুলিস বর্গীয় বিশেষণটির অর্থ "ভক্ষ্য" অথবা "ভোজ্য।"
সাধারণ নামসমূহ
''বি. এডুলিসের প্রচলিত নাম এলাকাভেদে বিভিন্ন হয়ে থাকে। ইতালিয় নাম, পরচিনো (বহুবচন পরচিনি), যার অর্থ শুকরতুল্য;[১৪] fungo porcino-তে, ইতালিয় ভাষায়, সুইলি শব্দের প্রতিধ্বনি আছে, আক্ষরিক অর্থে "শুকর মাশরুম", প্রাচীন রোম্যানদের দ্বারা ব্যবহৃত একটি শব্দ[১৫] এবং এই প্রজাতির জন্যে এখনও দক্ষিণ ইতালিতে ব্যবহৃত হয়।[১৬] উৎপত্তিটি আরোপ করা হয়েছে শুকরছানাদের কচি ফলের সাথে, অথবা সেগুলো খাওয়ার জন্যে শূকরদের আগ্রহের জন্যে।[১৭] এটি "রাজা বোলেটে" বলেও পরিচিত।[১৮] ইংরেজি পেনি বান এর গোল বাদামী আকৃতিকে ইঙ্গিত করে। জার্মান নাম স্টাইনপিলজ (পাথুরে মাশরুম) ইঙ্গিত করে প্রজাতিটির শক্ত মাংসের প্রতি।[১৯] অস্ট্রিয়াতে, একে হেরেনপিলজ, "মহান মাশরুম"[১৭] বলা হয়, মেক্সিকোতে, স্প্যানিশ নামটি হচ্ছে পানজা, যার অর্থ "পেট।"[২০] আরেকটি স্প্যানিশ নাম, রডেলন, অর্থ "ছোট গোল নুড়ি," ডাচ নাম ইখুরন্তজসব্রুড মানে হচ্ছে "কাঠবিড়ালের রুটি।"[২১] রাশিয়ান নামগুলো হচ্ছে বেলী গ্রিব ("সাদা মাশরুম" স্বল্পমূল্যের "কাল মাশরুমের" বিপরীত হিসেবে) এবং বরোভিক (বর- "পাইন বন" থেকে)। স্বদেশীয় নাম সেপ ক্যাটালান সেপ বা এর ফরাসী নাম সেপে থেকে এসেছে, যদিও পরের নামটি কয়েকটি সাদৃশ্যপূর্ণ প্রজাতির জন্যে ব্যবহৃত বর্গীয় নাম, পূর্ণভাবে এটি cèpe de Bordeaux, গ্যাস্কন সেপ "গুঁড়ি" থেকে উদ্ভূত, এর মোটা ডাঁটার জন্যে,[২২] শেষ পর্যন্ত ল্যাটিন সিপাস "খুঁটি"[২৩] থেকে। Ceppatello, ceppatello buono, ceppatello bianco, giallo leonato, ghezzo, এবং moreccio হচ্ছে ইতালীয় উপভাষা থেকে উদ্ভূত,[২৪][২৫] এবং ciurenys বা surenys হচ্ছে আরেকটি ক্যাটালান শব্দ।[২৬] ফরাসী- বংশোদ্ভূত রাজা চার্লস চতুর্দশ জন ১৮১৮ সালের পরে সুইডেনে বি. এডুলিসকে জনপ্রিয় করে তোলেন,[২৭] এবং স্থানীয় দেশজ নাম কার্লজোহান্সভ্যাম্প-এ আদৃত হয়েছেন, ডেনিশ নাম কার্ল জোহান সভ্যাম্প নামেও। রাজা তার বাসভবন, রোজারবারগ প্রাসাদে র চারপাশে ছত্রাক চাষ করেন।[২৮] ফিনিশ নাম herkkutatti, herkullinen থেকে herkku, যার অর্থ সুস্বাদু, এবং tatti'', মাশরুমটির প্রকার ইঙ্গিত করে।
বিবরণ
alt=Both halves of a thick-stemmed bisected mushroom.|থাম্ব| প্রস্থচ্ছেদে সাদা দেহ, প্রশস্ত দণ্ড, এবং মাথার নিচে পাশে স্পোর নল মাশরুমটির টুপির মত মাথা টি পূর্ণ বয়সে ৭-৩০ সেমি (২.৮-১১.৮ ইঞ্চি) প্রশস্ত হয়। অল্প আঠালো, অপূর্ণ বয়সে এটি উত্তলাকার এবং বয়সের সাথে চ্যাপ্টা হয়ে যায়। এর রঙ সাধারণত লালচে-বাদামী হয়, প্রান্তের কাছের স্থানগুলোতে ফ্যাঁকাসে হয়ে সাদা হয়ে যায়, এবং পরিপক্ব হওয়ার সাথে সাথে তা গাড় হয়। স্টাইপ, অথবা বোঁটা, ৮-২৫ সেমি (৩.১-৯.৮ ইঞ্চি) দীর্ঘ হয়, এবং ৭ সেমি (২.৮ ইঞ্চি) মোটা হয়- মাথার তুলনায় বেশ বড়;[২৯] এর আকৃতি মুগুর আকৃতির, অথবা মাঝখানে ফোলা থাকে। উপরের অংশে এটি নিখুঁতভাবে জালিকাকার, কিন্তু নিচের অংশে মসৃণ অথবা অনিয়মিতভাবে শৈলশিরাময়। মাথার নিচের পৃষ্ঠতল সুক্ষ নল দ্বারা তৈরি, স্পোর উৎপাদনের স্থান; সেগুলো ১ থেকে ২ সেমি (০.৪ থেকে ০.৮ ইঞ্চি) গভীর, এবং কচি অবস্থায় সাদাটে রঙের, কিন্তু পরিণত অবস্থায় সবুজাভ-হলুদ।[৩০] কৌণিক লোমকূপগুলো, যেগুলোতে আঘাত লাগলেও দাগ পড়ে না, হচ্ছে ক্ষুদ্র- মোটামুটিভাবে প্রতি মিলিমিটারে ২ থেকে ৩টি লোমকূপ থাকে।[৩১] তরুণাবস্থায়, লোমকূপগুলো সাদা থাকে আর তুলা ভর্তি বলে মনে হয় (যেগুলো আসলে মাইসেলিয়া); বয়স বাড়ার সাথে সাথে, তাদের রঙ পরিবর্তন হয়ে হলুদ এবং পরবর্তীতে বাদামী হয়। স্পোরের দাগ হচ্ছে জলপাই-বাদামী রঙের। অপরিণত অবস্থায় ফলের দেহ হচ্ছে সাদা, পুরু এবং দৃঢ়, কিন্তু বয়সের সাথে সাথে কিছুটা স্পঞ্জের ন্যায় ছিদ্রবহুল হয়ে যায়। আঘাত পেলে বা কেটে গেলে, এর রঙ পরিবর্তন হয় না, অথবা খুব হালকা বাদামী বা হালকা লাল রঙ ধারণ করে।[৩২] পূর্ণ বয়সের নমুনাগুলো ১ কেজি (২.২ পাউন্ড) ওজনের হয়; ১৯৯৫ সালে আইল অফ স্কাই, স্কটল্যান্ডে থেকে সংগৃহীত একটি বিশাল নমুনার ৪২ সেমি (১৬.৫ ইঞ্চি)-এর একটি মাথা, ১৮ সেমি (৭.১ ইঞ্চি)-এর একটি স্টাইপ এবং ১৪ সেমি (৫.৫ ইঞ্চি) প্রশস্ত, এবং ৩.২ কেজি (৭.১ পাউন্ড) ওজনের।[২৯] ২০১৩ সালে পোল্যান্ডে আবিষ্কৃত একই রকম একটি নমুনা আন্তর্জাতিক সংবাদে আসে।[৩৩]
বি এডুলিসকে বন্য মাশরুমগুলোর মধ্যে খাওয়ার জন্যে নিরাপদ মাশরুমগুলোর একটি বিবেচনা করা হয়, যেহেতু কোন বিষাক্ত প্রজাতির সাথে এর মিল নেই।[১৭] সবচেয়ে কাছাকাছি সদৃশ মাশরুম সম্ভবত ডেভিল'স বোলেটে (Rubroboletus satanas), যার আকৃতি একই রকম, কিন্তু গোঁড়া লাল এবং আঘাত পেলে নীল হয়ে যায়।[১৭] একে প্রায়ই অনেক তিক্ত এবং বিস্বাদ Tylopilus felleus-এর সাথে মিলিয়ে ফেলা হয়, কিন্তু ডাঁটায় জালিকা আকৃতি দ্বারা স্বতন্ত্র; পোরচিনি'তে, এটি বাদামী ডাঁটায় একটি সাদা, জালের মত বিন্যাস, পরবর্তীটিতে এটি সাদায় একটি গাড় বিন্যাস। পোরচিনিতে সাদা ছিদ্র থাকে যেখানে অন্যটিতে তা গোলাপি। সন্দেহ হলে, দেহের অল্প একটি অংশের আস্বাদন করলে একটি তিক্ত স্বাদ পাওয়া যাবে।[১৭] এটি "বোলেটের মত" Gyroporus castaneus সাদৃশ্যপূর্ণ হতে পারে। যা সাধারণত ক্ষুদ্রাকৃতির, এবং একটি বাদামী ডাঁটা আছে।